16 yoshli ispaniyalik basketbolchi qiz o‘yin vaqtida to‘satdan vafot etdi

16 yoshli Alisiya Fernandes Romero Ispaniyaning basketbol bo‘yicha ligalaridan biridagi “Benidormom” va “Kalpe” jamoalari uchrashuvida vafot etdi. Bu haqda Mundo Deportivo nashriga tayanib, “Segodnya” xabar bermoqda.

Qayd etilishicha, basketbolchi qiz uchrashuv davomida boshi aylanayotganini aytib, boshqa o‘yinchi bilan almashtirilishini so‘ragan. Zahira o‘rindig‘idan joy olgan qiz birozdan so‘ng hushini yo‘qotgan.
“To‘satdan vafot etish sindromi”ni qayd etgan tibbiy xodimlar qizning hayotini saqlab qola olmadi.
Basketbol bo‘yicha Ispaniya federatsiyasi Alisiya Fernandes Romeroning oilasi va yaqinlariga ta’ziya bildirdi.